pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ลงพื้นที่ อ.ปากพะยูน จ.พัทลุง ให้กำลังใจครอบครัวผู้เสียชีวิตเนื่องจากอุทกภัย พร้อมเยี่ยมเยียนให้กำลังใจผู้ประสบภัยน้ำท่วม ย้ำรัฐบาลเร่งให้ความช่วยเหลือ
วันอังคารที่ 20 ธันวาคม 2565
20/12/2565
นายกฯ ลงพื้นที่ อ.ปากพะยูน จ.พัทลุง ให้กําลังใจครอบครัวผู้เสียชีวิตเนื่องจากอุทกภัย พร้อมเยี่ยมเยียนให้กําลังใจผู้ประสบภัยน้ําท่วม ย้ํารัฐบาลเร่งให้ความช่วยเหลือ
นายกฯ ลงพื้นที่ อ.ปากพะยูน จ.พัทลุง ให้กําลังใจครอบครัวผู้เสียชีวิตเนื่องจากอุทกภัย พร้อมเยี่ยมเยียนให้กําลังใจผู้ประสบภัยน้ําท่วม ย้ํารัฐบาลเร่งให้ความช่วยเหลือ เพื่อบรรเทาความเดือดร้อนประชาชนโดยไม่ทิ้งใครไว้ข้างหลัง
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (20 ธันวาคม 2565) เวลา 18.00 น. ณ วัดหัวควนตก ตําบลดอนประดู่ อําเภอปากพะยูน จังหวัดพัทลุง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ ลงพื้นที่เยี่ยมให้กําลังใจครอบครัวผู้เสียชีวิตจากอุทกภัย ครอบครัวนายสมโภชน์ เซ่งเข็ม อายุ 25 ปี อาชีพรับเลี้ยงไก่ ซึ่งจมน้ําเสียชีวิตในระหว่างเดินทางไปทํางาน
นายกรัฐมนตรีได้กล่าวแสดงความเสียใจต่อการสูญเสียในครั้งนี้ และขอเป็นกําลังใจกับญาติของผู้เสียชีวิต ขอให้มีกําลังใจที่เข้มแข็ง เพื่อให้คนในครอบครัวดําเนินชีวิตต่อไปได้อย่างมีความสุข โดยหน่วยงานที่เกี่ยวข้องได้มอบเงินช่วยเหลือให้แก่นายฐนิต เซ่งเข็ม บิดาผู้เสียชีวิตด้วย
พร้อมกันนี้ นายกรัฐมนตรีได้พบปะเยี่ยมเยียนให้กําลังใจผู้ประสบภัยน้ําท่วมในพื้นที่ อ.ปากพะยูน จ.พัทลุง โดยกล่าวถึงการเดินทางมาวันนี้ว่ามาด้วยความคิดถึงและห่วงใย พร้อมมาให้กําลังใจประชาชนทุกคนและขอให้ประชาชนสนับสนุนร่วมมือกับรัฐบาลในการร่วมกันแก้ไขปัญหาให้ผ่านพ้นไปได้ด้วยดี พร้อมย้ํารัฐบาลจะเร่งให้ความช่วยเหลือเพื่อบรรเทาความเดือดร้อนประชาชนโดยไม่ทิ้งใครไว้ข้างหลัง ทั้งนี้ ได้มอบหมายขอให้หน่วยงานที่เกี่ยวข้องเร่งตรวจสอบความเสียหาย เพื่อจะช่วยเหลือเยียวยาประชาชนที่ได้รับผบกระทบต่อไป รวมทั้งได้อวยพรปีใหม่ขอให้ประชาชนทุกคนมีความสุข
ด้านประชาชนในพื้นที่ต่างแสดงความดีใจที่ได้พบกับนายกรัฐมนตรีและคณะ พร้อมกล่าวให้กําลังใจนายกรัฐมนตรีและรัฐบาลในการทํางาน ว่า “นายกฯ สู้ ๆ เรารักลุงตู่”
รัฐบาลไทย-ข่าวทำเนียบรัฐบาล-รองปลัดกระทรวงดีอีเอส ประชุมการระงับการทำให้แพร่หลายของข้อมูลคอมพิวเตอร์และการนำข้อมูลคอมพิวเตอร์ออกจากระบบคอมพิวเตอร์ 2565
วันพุธที่ 21 ธันวาคม 2565
รองปลัดกระทรวงดีอีเอส ประชุมการระงับการทําให้แพร่หลายของข้อมูลคอมพิวเตอร์และการนําข้อมูลคอมพิวเตอร์ออกจากระบบคอมพิวเตอร์ 2565
รองปลัดกระทรวงดีอีเอส ประชุมการระงับการทําให้แพร่หลายของข้อมูลคอมพิวเตอร์และการนําข้อมูลคอมพิวเตอร์ออกจากระบบคอมพิวเตอร์ 2565
วันนี้(21ธันวาคม65)ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมการประชุมหารือกับผู้แทนกองบัญชาการตํารวจสอบสวนอาชญากรรมทางเทคโนโลยีและผู้แทนกองบังคับการปราบปรามการกระทําความผิดเกี่ยวกับอาชญากรรมทางเทคโนโลยีเรื่องการระงับการทําให้แพร่หลายของข้อมูลคอมพิวเตอร์และการนําข้อมูลคอมพิวเตอร์ออกจากระบบคอมพิวเตอร์2565ณห้องประชุม801ชั้น8สป.ดศ.
___________________________
รัฐบาลไทย-ข่าวทำเนียบรัฐบาล-​PM chairs rite chanting ceremony to wish HRH Princess Bajrakitiyabha Narendiradebyavati’s speedy recovery
วันพุธที่ 21 ธันวาคม 2565
21/12/2565
​PM chairs rite chanting ceremony to wish HRH Princess Bajrakitiyabha Narendiradebyavati’s speedy recovery
​PM chairs rite chanting ceremony to wish HRH Princess Bajrakitiyabha Narendiradebyavati’s speedy recovery
December 20, 2022, at 0730hrs, at Bhakdi Bodin Building, Government House, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha and spouse presided over the Buddhist rite chanting ceremony to wish HRH Princess Bajrakitiyabha Narendiradebyavati’s speedy recovery. Participating in the ceremony were cabinet members and spouses.
Upon arrival, the Prime Minister and spouse lit candle and incense sticks to pay homage to the Triple Gems, and laid pedestal tray of incense stick and candle in front of Her Royal Highness’s portrait. Following the chanting by 10 senior monks, he and the participants presented the monks with the triple robes and offerings. The Prime Minister, then, paid homage to the Triple Gems, and Her Royal Highness’s portrait to end the ceremony.
รัฐบาลไทย-ข่าวทำเนียบรัฐบาล-กรมธนารักษ์ร่วมส่งความสุขปีใหม่ 2566 ให้ประชาชน เปิดให้เข้าชมพิพิธภัณฑ์ฟรี
วันพุธที่ 21 ธันวาคม 2565
21/12/2565
กรมธนารักษ์ร่วมส่งความสุขปีใหม่ 2566 ให้ประชาชน เปิดให้เข้าชมพิพิธภัณฑ์ฟรี
กรมธนารักษ์ร่วมส่งความสุขในช่วงเทศกาลปีใหม่ กับโครงการเที่ยวปีใหม่สุขใจไปกับพิพิธภัณฑ์ธนารักษ์ เพื่อมอบเป็นของขวัญปีใหม่ให้แก่ประชาชน โดยไม่เก็บค่าเข้าชม ตั้งแต่วันที่ 30 ธันวาคม 2565 – 15 มกราคม 2566
กรมธนารักษ์ดําเนินการตามนโยบายรัฐบาล และกระทรวงการคลัง ดําเนินโครงการเพื่อมอบเป็นของขวัญปีใหม่ พ.ศ.2566 ให้แก่ประชาชน โดยร่วมส่งความสุขในช่วงเทศกาลปีใหม่ กับโครงการเที่ยวปีใหม่สุขใจไปกับพิพิธภัณฑ์ธนารักษ์ เพื่อมอบเป็นของขวัญปีใหม่ให้แก่ประชาชน โดยไม่เก็บค่าเข้าชม ตั้งแต่วันที่ 30 ธันวาคม 2565 – 15 มกราคม 2566
วันนี้ (21 ธันวาคม 2565) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ โดยกองส่งเสริมและพัฒนาทรัพย์สินมีค่าของรัฐ ซึ่งเป็นหน่วยงานที่กํากับดูแลพิพิธภัณฑ์กรมธนารักษ์ ทั้งในส่วนกลางและส่วนภูมิภาค จัดทําโครงการเที่ยวปีใหม่สุขใจไปกับพิพิธภัณฑ์ธนารักษ์เพื่อมอบเป็นของขวัญปีใหม่ พ.ศ.2566 ให้แก่ประชาชน และยังเป็นการเผยแพร่ความรู้เกี่ยวกับภารกิจของกรมธนารักษ์ พิพิธภัณฑ์กรมธนารักษ์ให้เป็นที่รู้จักแพร่หลายมากยิ่งขึ้นด้วย
นายจําเริญกล่าวต่อว่า โครงการเที่ยวปีใหม่สุขใจไปกับพิพิธภัณฑ์ธนารักษ์ ในครั้งนี้ จะเปิดให้ประชาชนเข้าชมพิพิธภัณฑ์ ได้แก่
• พิพิธภัณฑ์เหรียญกษาปณานุรักษ์ ถนนจักรพงษ์ แขวงชนะสงคราม เขตพระนคร กรุงเทพฯ โทร. 0 2282 0818
• พิพิธบางลําพู ถนนพระสุเมรุ แขวงชนะสงคราม เขตพระนคร กรุงเทพฯ โทร. 0 2281 9828
นอกจากนี้ ในส่วนภูมิภาคยังมีพิพิธภัณฑ์ธนารักษ์ในกํากับ 3 แห่ง ได้แก่
• พิพิธภัณฑ์ธนารักษ์ จังหวัดเชียงใหม่ ถนนราชดําเนิน อําเภอเมืองฯ จังหวัดเชียงใหม่ โทร. 0 5322 4237
• พิพิธภัณฑ์ธนารักษ์ จังหวัดขอนแก่น ถนนศรีจันทร์ อําเภอเมืองฯ จังหวัดขอนแก่น โทร. 09 3124 6914
• พิพิธภัณฑ์ธนารักษ์ จังหวัดสงขลา ถนนราชดําเนิน อําเภอเมืองฯ จังหวัดสงขลา โทร. 0 7430 7071
ซึ่งเป็นแหล่งเรียนรู้ด้านประวัติศาสตร์เงินตรา วิวัฒนาการของเหรียญในแต่ละภูมิภาค ทั้งนี้ พิพิธภัณฑ์กรมธนารักษ์ทั้ง 5 แห่ง ดังกล่าว จะเปิดให้เข้าชมโดยไม่คิดค่าใช้จ่าย ระหว่างวันที่ 30 ธันวาคม 2565 – 15 มกราคม 2566 โดยเปิดให้บริการวันจันทร์ – วันศุกร์ เวลา 08.30 – 16.30 น. วันเสาร์ – วันอาทิตย์ เวลา 10.00 – 18.00 น. (ยกเว้นพิพิธภัณฑ์ธนารักษ์ จังหวัดสงขลา ปิดให้บริการวันเสาร์ – วันอาทิตย์ และวันหยุดนักขัตฤกษ์)
ในช่วงเทศกาลปีใหม่ พ.ศ. 2566 กรมธนารักษ์ขอส่งความสุขให้ประชาชนไทยกับของขวัญปีใหม่ที่จะให้ประชาชนเพลิดเพลินกับการเยี่ยมชมพิพิธภัณฑ์ พร้อมทั้งได้รับสาระความรู้เกี่ยวกับเงินตรา และวิวัฒนาการของเหรียญ และวัฒนธรรมท้องถิ่นในครั้งนี้อีกด้วย อธิบดีกรมธนารักษ์กล่าวในตอนท้าย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ย้ำให้ความสำคัญกับการบริหารจัดการพลังงานของประเทศให้เพียงพอ ชื่นชมหน่วยงานของรัฐร่วมกันรักษาผลประโยชน์ของชาติ  ผนึกกำลังจับกุมผู้ลักลอบใช้กระแสไฟฟ้าขุดคริปโตฯ
วันพุธที่ 21 ธันวาคม 2565
21/12/2565
โฆษกรัฐบาลเผย นายกฯ ย้ําให้ความสําคัญกับการบริหารจัดการพลังงานของประเทศให้เพียงพอ ชื่นชมหน่วยงานของรัฐร่วมกันรักษาผลประโยชน์ของชาติ  ผนึกกําลังจับกุมผู้ลักลอบใช้กระแสไฟฟ้าขุดคริปโตฯ
โฆษกรัฐบาลเผย นายกฯ ย้ําให้ความสําคัญกับการบริหารจัดการพลังงานของประเทศให้เพียงพอ ชื่นชมหน่วยงานของรัฐร่วมกันรักษาผลประโยชน์ของชาติ  ผนึกกําลังจับกุมผู้ลักลอบใช้กระแสไฟฟ้าขุดคริปโตฯ
วันที่ 21 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการดําเนินการของเจ้าหน้าที่ในการจับกุมผู้กระทําความผิด โดยเฉพาะอย่างยิ่งผู้ที่ลักลอบใช้กระแสไฟฟ้าเพื่อใช้ในการขุดคริปโตฯ ซึ่งก่อนหน้านี้กรมสอบสวนคดีพิเศษ (DSI) การไฟฟ้านครหลวง (กฟน.) การไฟฟ้าส่วนภูมิภาค (กฟภ.) และหน่วยงานที่เกี่ยวข้อง ได้ผนึกกําลังประสานความร่วมมือกันปฏิบัติการ “Electrical Shock” ตรวจค้นอาคารพาณิชย์ต้องสงสัยลักลอบใช้กระแสไฟฟ้าเพื่อใช้ทําเหมืองขุดเงินดิจิทัล หรือ คริปโตเคอร์เรนซี ในพื้นที่จังหวัดนนทบุรีและกรุงเทพมหานคร สามารถดําเนินการจับกุมผู้ลักลอบใช้กระแสไฟฟ้าเพื่อขุดเหรียญคริปโตฯ ซึ่งมีการต่อสายไฟเข้าอาคารโดยตรงไม่ผ่านหม้อแปลง โดยการกระทํานี้ส่งผลให้รัฐได้รับความเสียหายและสูญเสียรายได้ปีละกว่า 500 ล้านบาท และล่าสุดได้มีการจับกุมผู้ต้องหาลักลอบต่อกระแสไฟฟ้า โดยไม่ผ่านมิเตอร์วัดกระแสไฟฟ้า เพื่อนําไปใช้ต่อกับเครื่องขุดบิตคอยน์ประมาณ 100 เครื่อง
นายอนุชาฯ กล่าวว่า การดําเนินการดังกล่าวของเจ้าหน้าที่และหน่วยงานที่เกี่ยวข้อง เป็นไปตามข้อห่วงใยของนายกรัฐมนตรีกรณีที่อาจมีบุคคลแอบลักลอบใช้พลังงานไฟฟ้าจํานวนมหาศาลเกี่ยวกับธุรกิจเทคโนโยลีดิจิทัลหรือออนไลน์ต่าง ๆ ที่ไม่ถูกกฎหมาย ซึ่งจะส่งผลกระทบต่อการใช้พลังงานไฟฟ้าภายในประเทศ โดยเฉพาะการใช้พลังงานจํานวนมากอาจทําให้ไฟฟ้าตกหรือไฟฟ้าดับกะทันหัน ส่งผลกระทบและเกิดความเสียหายต่อประเทศชาติและประชาชนโดยรวมได้ ทั้งนี้ นายกรัฐมนตรีได้เน้นย้ําในที่ประชุมคณะกรรมการนโยบายพลังงานแห่งชาติ (กพช.) อยู่เสมอ กําชับทุกหน่วยงานที่เกี่ยวข้องเร่งติดตามตรวจสอบและดําเนินการกับผู้ลักลอบใช้กระแสไฟฟ้า โดยหากพบบุคคลหรือพื้นที่ใดต้องสงสัยว่ามีการกระทําผิด ให้เจ้าหน้าที่ดําเนินการตามกฎหมายเพื่อปกป้องผลประโยชน์ของรัฐและประชาชนทันที
“นายกรัฐมนตรีชื่นชมทุกหน่วยงานที่เกี่ยวข้อง ที่ร่วมกันทํางานอย่างเข้มแข็ง เพื่อรักษาผลประโยชน์ของประเทศชาติและประชาชนโดยรวม ซึ่งนายกรัฐมนตรีให้ความสําคัญอย่างมากในการบริหารจัดการพลังงานในประเทศให้เพียงพอ รวมถึงการร่วมมือกันในการกันประหยัดพลังงานไฟฟ้าอย่างจริงจัง และปฏิบัติให้เกิดผลเป็นรูปธรรมตามเป้าหมาย เพื่อป้องกันไม่ให้เกิดปัญหาการขาดแคลนพลังงานในประเทศ ที่จะส่งผลกระทบต่อ
รัฐบาลไทย-ข่าวทำเนียบรัฐบาล-กบข. เปิดตัวเมนูใหม่ ช่วยสมาชิกวางแผนการเงิน พร้อมปรับโฉมแอปฯ ครั้งใหญ่ เพิ่มประสิทธิมากขึ้น
วันพุธที่ 21 ธันวาคม 2565
21/12/2565
กบข. เปิดตัวเมนูใหม่ ช่วยสมาชิกวางแผนการเงิน พร้อมปรับโฉมแอปฯ ครั้งใหญ่ เพิ่มประสิทธิมากขึ้น
กบข. เปิดตัวเมนูใหม่ My GPF & My GPF Twins เพื่อช่วยให้สมาชิกวางแผนการเงินเพื่อวันเกษียณได้อย่างแม่นยํามากขึ้น พร้อมปรับโฉมแอปพลิเคชันครั้งใหญ่ หวังเพิ่มประสิทธิภาพให้บริการ
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้พัฒนาและปรับปรุงการให้บริการอย่างต่อเนื่อง เพื่อให้เข้าถึงและตรงกับความต้องการของสมาชิกให้ได้มากที่สุด ซึ่งล่าสุด กบข. ได้เพิ่มประสิทธิภาพแอป กบข. My GPF Application โดยได้นําเทคโนโลยีอัจฉริยะ (AI) เข้ามาช่วยประมวลผลให้มีความแม่นยํามากยิ่งขึ้นในเมนูใหม่ “My GPF & My GPF Twins” ซึ่งเป็นเครื่องมือสําหรับช่วยให้สมาชิกวางแผนเพื่อการเกษียณได้บรรลุตามเป้าหมายที่ตั้งไว้
โดย My GPF & My GPF Twins เป็นตัวช่วยให้สมาชิกได้เปรียบเทียบประมาณการเงิน กบข. ที่คาดว่าจะได้รับเมื่อเกษียณอายุราชการ ผ่านแบบจําลองการเงินใน 3 รูปแบบ คือ 1. การประมาณเงิน กบข. โดยอ้างอิงข้อมูลปัจจุบันของสมาชิก ทั้งข้อมูลเงินสะสม อัตราเงินเดือน อัตราออมเพิ่ม และแผนการลงทุนในปัจจุบัน 2. My Twin 1 แบบจําลองให้สมาชิกสามารถทดลองปรับอัตราออมเพิ่ม และเลือกเปลี่ยนแผนการลงทุนได้ตามต้องการ และ 3. My Twin 2 แบบจําลองที่ กบข. ออกแบบทางเลือกที่มีโอกาสจะได้ประมาณการเงิน กบข. ตามที่สมาชิกตั้งเป้าหมายไว้ ภายใต้ความเสี่ยงที่สมาชิกยอมรับได้ ซึ่งทั้ง 3 รูปแบบจะมีการแสดงผลเปรียบเทียบยอดเงิน กบข. ควบคู่ไปกับเป้าหมายที่สมาชิกตั้งไว้ ภายใต้อัตราเงินเฟ้อเฉลี่ย 2.5% ต่อปี ในรูปแบบ Dashboard เพื่อให้สมาชิกเห็นภาพได้อย่างชัดเจนยิ่งขึ้น
ดร.ศรีกัญญา กล่าวเพิ่มเติมว่า My GPF & My GPF Twins จะเป็นการช่วยกระตุ้นให้สมาชิกเห็นความสําคัญกับการวางแผนการเงินเพื่อวันเกษียณมากขึ้น โดยหลังจากระบบประมวลผลรูปแบบจําลองการเงินของสมาชิกเรียบร้อยแล้ว จะมีการนําข้อมูลไปจัดอันดับเปรียบเทียบกับค่าเฉลี่ยยอดเงินของกลุ่มเพื่อนสมาชิกที่มีอัตราเงินเดือนและการเกษียณอายุราชการในช่วงเดียวกันด้วย ซึ่ง กบข. จะมีการทบทวนตัวแปรที่นํามาคํานวณทุก ๆ 3-5 ปี เพื่อให้เครื่องมือนี้มีความแม่นยําเป็นปัจจุบันมากที่สุด
นอกจากนี้ กบข. ยังได้ปรับรูปแบบแอป กบข. เพื่อให้มีการใช้งานง่ายยิ่งขึ้น และได้เพิ่มเติมเมนูใหม่ “ข้อมูลการลงทุน” เพื่อให้สมาชิกสามารถสืบค้นข้อมูลการลงทุนได้ครบภายในแอป กบข. ที่มีข้อมูลมูลค่ากองทุนส่วนสมาชิก สัดส่วนการลงทุน กบข. รวมไปถึงหนังสือชี้ชวนส่วนสรุปข้อมูลสําคัญของแผนการลงทุน ซึ่งสมาชิกสามารถอัปเดตแอป กบข. ในรูปโฉมใหม่ และทดลองใช้เมนู My GPF & My GPF Twins ได้แล้วตั้งแต่วันนี้ สอบถามข้อมูลเพิ่มเติมได้ที่ Contact Center โทร. 1179 Facebook กบข. หรือ LINE กบข. พิมพ์ค้นหาไอดี @gpfcommunity
รัฐบาลไทย-ข่าวทำเนียบรัฐบาล-ผู้ตรวจราชการฯ เดชา เปิดงานสัมมนาสรุปผลการดำเนินงาน โครงการ "พลิกธุรกิจ SMEs ไทยสู่การผลิตสมัยใหม่ 4.0" ภายใต้กองทุนพัฒนาเอสเอ็มอีตามแนวประชารัฐ
วันพุธที่ 21 ธันวาคม 2565
21/12/2565
ผู้ตรวจราชการฯ เดชา เปิดงานสัมมนาสรุปผลการดําเนินงาน โครงการ "พลิกธุรกิจ SMEs ไทยสู่การผลิตสมัยใหม่ 4.0" ภายใต้กองทุนพัฒนาเอสเอ็มอีตามแนวประชารัฐ
นายเดชา จาตุธนานันท์ ผู้ตรวจราชการกระทรวงอุตสาหกรรม เปิดงานสัมมนาสรุปผลการดําเนินงาน โครงการ "พลิกธุรกิจ SMEs ไทยสู่การผลิตสมัยใหม่ 4.0" ภายใต้กองทุนพัฒนาเอสเอ็มอีตามแนวประชารัฐ
วันนี้ (21 ธันวาคม 2565) นายเดชา จาตุธนานันท์ ผู้ตรวจราชการกระทรวงอุตสาหกรรมเป็นประธานพิธีเปิดการสัมมนาสรุปผลการดําเนินงาน พร้อมมอบเกียรติบัตรให้สถานประกอบการ Success Case ในโครงการ "พลิกธุรกิจ SMEs ไทยสู่การผลิตสมัยใหม่ 4.0" เขตพื้นที่ 2 พื้นที่การดําเนินการภาคกลาง ภาคเหนือ ภาคตะวันตก จังหวัดนนทบุรี และจังหวัดปทุมธานี ซึ่งเป็นโครงการส่งเสริมและพัฒนาเอสเอ็มอีแบบเฉพาะกลุ่ม ภายใต้กองทุนพัฒนาเอสเอ็มอีตามแนวประชารัฐ ประจําปีงบประมาณ พ.ศ. 2565 โดยมี นายอรรถสิทธิ์ อึ้งเหมอนันต์ อุตสาหกรรมจังหวัดนครปฐม ร่วมเป็นเกียรติ ณ โรงแรม ดิเอมเมอรัลด์ โฮเทล กรุงเทพมหานคร
โดยในงานสัมมนาฯ ได้มีการมอบเกียรติบัตรแก่สถานประกอบการ Success Case ที่มีความมุ่งมั่นในการปรับเปลี่ยน และมีความเป็นไปได้ในการนําหุ่นยนต์และระบบอัตโนมัติมาใช้เพิ่มผลิตภาพกระบวนการผลิต จํานวน 5 กิจการ ประกอบด้วย บริษัท ดับบลิว.ไอ.พี.อี เล็คทริค จํากัด บริษัท ยูเนี่ยน แอพพลาย จํากัด บริษัท ไทยฟอร์โมซาพลาสติกอินดัสทรี จํากัด บริษัท ภัทรอุตสาหกรรม จํากัด และบริษัท แอ๊ดวานซ์ แมททีเรียล ซัพพลาย จํากัด
โครงการ "พลิกธุรกิจ SMEs ไทยสู่การผลิตสมัยใหม่ 4.0" จัดขึ้นเพื่อเพิ่มผลิตภาพกระบวนการผลิตผู้ประกอบการ SMEs โดยใช้เทคโนโลยีดิจิทัล หุ่นยนต์ และระบบอัตโนมัติ ผ่านการกระตุ้นภาคอุตสาหกรรมให้เกิดความต้องการประยุกต์ใช้หุ่นยนต์และระบบอัตโนมัติ เพื่อปรับปรุงกระบวนการผลิต สนับสนุนภาคอุตสาหกรรมในการวิเคราะห์ และจัดทํา Feasibility Study สําหรับต่อยอดไปสู่แหล่งเงินทุนสนับสนุนการลงทุนในอนาคต โดยมีสถานประกอบการที่ผ่านการคัดเลือกให้ได้รับการให้คําปรึกษาเชิงลึกทั้งทางด้านเทคนิคและการเงิน จํานวน 65 กิจการ ซึ่งผลการประเมินโครงการคาดว่าจะเกิดการลงทุนในการนําระบบอัตโนมัติและหุ่นยนต์มาใช้กว่า 150 ล้านบาท และสามารถเพิ่มมูลค่าทางเศรษฐกิจโดยรวมได้กว่า 250 ล้านบาท
รัฐบาลไทย-ข่าวทำเนียบรัฐบาล-ผู้ประกันตน ม.33 รับรหัสเกินวงเงิน 30,000 ล้านบาทแล้ว!! โครงการสินเชื่อเพื่อที่อยู่อาศัย เพื่อผู้ประกันตน อัตราดอกเบี้ย 1.99% ต่อปี 5 ปีแรก
วันพุธที่ 21 ธันวาคม 2565
21/12/2565
ผู้ประกันตน ม.33 รับรหัสเกินวงเงิน 30,000 ล้านบาทแล้ว!! โครงการสินเชื่อเพื่อที่อยู่อาศัย เพื่อผู้ประกันตน อัตราดอกเบี้ย 1.99% ต่อปี 5 ปีแรก
ธอส. ยังคงเปิดให้ผู้ประกันตนที่สนใจสามารถขอรับรหัสเข้าร่วมโครงการได้ต่อไป เนื่องจากธนาคารจะปิดโครงการเมื่อมีลูกค้าได้รับ "อนุมัติ" สินเชื่อเต็มกรอบวงเงิน 30,000 ล้านบาทแล้ว โดยปัจจุบันมีผู้ประกันตนมายื่นกู้กับ ธอส. แล้ว 88 ราย ด้วยกัน
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า หลังจากที่ ธอส. และ สํานักงานประกันสังคม (สปส.) เปิดให้ผู้ประกันตนในระบบประกันสังคม มาตรา 33 ที่จ่ายเงินสมทบมาแล้วไม่น้อยกว่า 6 เดือน สามารถใช้สิทธิในการไถ่ถอนจํานองที่ดินพร้อมอาคาร หรือห้องชุดจากสถาบันการเงินอื่น รวมถึงเพื่อลดอัตราดอกเบี้ยสินเชื่อที่อยู่อาศัยในบัญชีเงินกู้ที่กู้อยู่กับ ธอส. ใน “โครงการสินเชื่อที่อยู่อาศัยเพื่อผู้ประกันตน” วงเงินให้กู้สูงสุดตามจํานวนเงินต้นคงเหลือไม่เกิน 2 ล้านบาท/หลักประกัน อัตราดอกเบี้ยคงที่ ปีที่ 1-5 ปี เท่ากับ 1.99% ต่อปี โดยขอรับรหัสเข้าร่วมโครงการผ่าน Application : GHB ALL หรือ GHB ALL GEN ได้ตั้งแต่วันที่ 20 ธันวาคม 2565 เวลา 16.00 น. เป็นต้นไป เพื่อรับรหัสผ่าน GHB Buddy ใน Line Application นั้น ล่าสุด ณ เวลา 11.30 น. ของวันที่ 21 ธันวาคม 2565 หรือภายในระยะเวลาไม่ถึง 24 ชั่วโมงหลังเริ่มเปิดให้รับรหัส ปรากฏว่ามีจํานวนผู้ประกันตนกดรับรหัสแล้วกว่า 15,000 ราย คิดเป็นวงเงินสินเชื่อเกินกว่ากรอบวงเงินโครงการ 30,000 ล้านบาทเรียบร้อยแล้ว สะท้อนถึงความสําเร็จของการดําเนินโครงการดังกล่าวที่ ธอส. และ สปส. ร่วมกันจัดทําขึ้นเพื่อสนับสนุนนโยบายรัฐบาล ในการลดภาระค่าใช้จ่ายในการผ่อนชําระเงินงวดที่อยู่อาศัยให้กับผู้ประกันตนในระบบประกันสังคม อย่างไรก็ตาม ธอส. ยังคงเปิดให้ผู้ประกันตนที่สนใจสามารถขอรับรหัสเข้าร่วมโครงการได้ต่อไป เนื่องจากธนาคารจะปิดโครงการเมื่อมีลูกค้าได้รับ "อนุมัติ" สินเชื่อเต็มกรอบวงเงิน 30,000 ล้านบาทแล้ว โดยปัจจุบันมีผู้ประกันตนมายื่นกู้กับ ธอส. แล้ว 88 ราย ด้วยกัน
ทั้งนี้ ผู้ประกันตนที่รับรหัสเรียบร้อยแล้วสามารถนํารหัสดังกล่าว พร้อมหนังสือรับรองสถานะความเป็นผู้ประกันตน มาตรา 33 (ดาวน์โหลดทางเว็บไซต์สํานักงานประกันสังคม) และเอกสารส่วนตัว / เอกสารแสดงรายได้ / และเอกสารแสดงหลักประกัน(ที่อยู่อาศัยที่จดจํานองกับธนาคาร) มายื่นกู้กับ ธอส. ที่สาขาทั่วประเทศได้ตั้งแต่วันนี้ (21 ธันวาคม 2565) เป็นต้นไป ซึ่งผู้ที่ขอรับรหัสจะได้รับการแจ้งเตือนวันที่ให้ติดต่อยื่นกู้ทาง GHB Buddy หรือ ตรวจสอบลําดับการยื่นกู้ได้ที่ www.ghbank.co.th และทํานิติกรรมภายในวันที่ 31 มกราคม 2567 สอบถามรายละเอียดเพิ่มเติมได้ที่สํานักงานประกันสังคมกรุงเทพมหานครพื้นที่ ทั้ง 12 แห่งสํานักงานประกันสังคมจังหวัด/ สาขา/ ที่ท่านสะดวก หรือ โทรสายด่วน 1506 หรือ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ เว็บไซต์ธนาคารอาคารสงเคราะห์ www.ghbank.co.th
รัฐบาลไทย-ข่าวทำเนียบรัฐบาล-รมว.เฮ้ง ส่ง ‘ที่ปรึกษา’ มอบวุฒิบัตรฝึกอบรม มุ่งพัฒนาทักษะเฉพาะ แรงงานอิสระยุค 4.0
วันพุธที่ 21 ธันวาคม 2565
21/12/2565
รมว.เฮ้ง ส่ง ‘ที่ปรึกษา’ มอบวุฒิบัตรฝึกอบรม มุ่งพัฒนาทักษะเฉพาะ แรงงานอิสระยุค 4.0
รมว.เฮ้ง ส่ง ‘ที่ปรึกษา’ มอบวุฒิบัตรฝึกอบรม มุ่งพัฒนาทักษะเฉพาะ แรงงานอิสระยุค 4.0
เมื่อวันที่21ธันวาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานพิธีมอบวุฒิบัตรและปิดการฝึกอบรมโครงการพัฒนาทักษะเฉพาะของแรงงานอิสระยุค4.0 (Gig Worker)รุ่นที่2หลักสูตร“การตัดเย็บเสื้อผ้า”ณองค์การบริหารส่วนตําบลหนองชุมพลเหนืออ.เขาย้อยจ.เพชรบุรีโดยมีนายบุญเลิศยอดแก้วนายกองค์การบริหารส่วนตําบลหนองชุมพลเหนือผู้นําชุมชนพร้อมหัวหน้าส่วนราชการสังกัดกระทรวงแรงงานจังหวัดเพชรบุรีร่วมให้การต้อนรับ
นางธิวัลรัตน์ฯกล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพลเอกประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานและนายสุชาติชมกลิ่นรัฐมนตรีว่าการกระทรวงแรงงานได้ให้ความสําคัญและมีความห่วงใยกลุ่มแรงงานนอกระบบหรือแรงงานอิสระรวมทั้งผู้ได้รับผลกระทบทางการประกอบอาชีพจากสถานการณ์โควิด-19จึงมีนโยบายให้หน่วยงานในสังกัดกระทรวงแรงงานโดยเฉพาะกรมพัฒนาฝีมือแรงงานให้การช่วยเหลือพัฒนาศักยภาพด้านการประกอบอาชีพแก่แรงงานนอกระบบกลุ่มเปราะบางกลุ่มผู้มีรายได้น้อยเพื่อสร้างโอกาสในการประกอบอาชีพหรือต่อยอดการประกอบอาชีพยกระดับรายได้เพื่อให้มีคุณภาพชีวิตและความเป็นอยู่ดีขึ้น
นางธิวัลรัตน์ฯกล่าวต่อว่าสําหรับการฝึกอบรมโครงการพัฒนาทักษะเฉพาะของแรงงานอิสระยุค4.0 (Gig Worker)จัดขึ้นโดยกรมพัฒนาฝีมือแรงงานเป็นหลักสูตร30ชั่วโมงซึ่งกลุ่มเป้าหมายเป็นการฝึกให้แก่กลุ่มผู้มีบัตรสวัสดิการแห่งรัฐที่มีพื้นฐานประสบการณ์อาชีพตัดเย็บในพื้นที่ซึ่งเป็นอีก1โครงการที่มุ่งช่วยเหลือพัฒนาแรงงานนอกระบบกลุ่มผู้มีบัตรสวัสดิการแห่งรัฐเพื่อพัฒนายกระดับและต่อยอดอาชีพสร้างผลิตภัณฑ์เพื่อตอบสนองตลาดในพื้นที่ให้หลากหลายมากขึ้นรวมทั้งยังมีการสนับสนุนเครื่องมือในการประกอบอาชีพให้แก่ผู้ผ่านการฝึกลดอุปสรรคการขาดแคลนอุปกรณ์ประกอบอาชีพสร้างโอกาสเสริมศักยภาพการประกอบอาชีพสร้างมูลค่าทางเศรษฐกิจ
ทั้งนี้ผู้สนใจที่ต้องการเข้ารับการพัฒนาทักษะฝีมือเพื่อเพิ่มโอกาสในการประกอบอาชีพและการมีงานทําสามารถสอบถามรายละเอียดเพิ่มเติมได้ที่สถาบัน/สํานักงานพัฒนาฝีมือแรงงานทุกจังหวัดทั่วประเทศหรือโทร.สายด่วนกระทรวงแรงงาน1506กด4กรมพัฒนาฝีมือแรงงาน
+++++++++++++++++++
กองเผยแพร่และประชาสัมพันธ์
21ธันวาคม2565
รัฐบาลไทย-ข่าวทำเนียบรัฐบาล-สธ. รวมพลังประกาศจุดยืน “ไม่ยอมรับและไม่ทนต่อการทุจริต” มุ่งสู่องค์กรปลอดทุจริต ด้วยมาตรการ “หอก 3 แฉก”
วันพุธที่ 21 ธันวาคม 2565
สธ. รวมพลังประกาศจุดยืน “ไม่ยอมรับและไม่ทนต่อการทุจริต” มุ่งสู่องค์กรปลอดทุจริต ด้วยมาตรการ “หอก 3 แฉก”
รัฐมนตรีช่วยว่าการกระทรวงสาธารณสุข นําคณะผู้บริหาร ข้าราชการ และเจ้าหน้าที่ รวมพลังประกาศเจตนารมณ์ “กระทรวงสาธารณสุขใสสะอาด ร่วมต้านทุจริต (MOPH Together Against Corruption)” และนโยบายไม่รับของขวัญ ของกํานัลทุกชนิดจากการปฏิบัติหน้าที่ (No Gift Policy)
รัฐมนตรีช่วยว่าการกระทรวงสาธารณสุข นําคณะผู้บริหาร ข้าราชการ และเจ้าหน้าที่ รวมพลังประกาศเจตนารมณ์ “กระทรวงสาธารณสุขใสสะอาด ร่วมต้านทุจริต (MOPH Together Against Corruption)” และนโยบายไม่รับของขวัญ ของกํานัลทุกชนิดจากการปฏิบัติหน้าที่ (No Gift Policy) มุ่งสู่เป้าหมาย “กระทรวงสาธารณสุขปลอดจากการทุจริตและประพฤติผิดมิชอบ” ภายในปี 2570 ด้วยมาตรการ “หอก 3 แฉก”
วันนี้ (21 ธันวาคม 2565) ที่กระทรวงสาธารณสุข จังหวัดนนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์โอภาส การย์กวินพงศ์ปลัดกระทรวงสาธารณสุข นําคณะผู้บริหาร ข้าราชการ และเจ้าหน้าที่กระทรวงสาธารณสุข ประกาศเจตนารมณ์การต่อต้านการทุจริต ภายใต้แนวคิด “กระทรวงสาธารณสุขใสสะอาด ร่วมต้านทุจริต (MOPH Together Against Corruption)” และประกาศนโยบายไม่รับของขวัญและของกํานัลทุกชนิดจากการปฏิบัติหน้าที่ (No Gift Policy) เนื่องในวันต่อต้านคอร์รัปชันสากล (ประเทศไทย) ประจําปีงบประมาณ พ.ศ. 2566 พร้อมมอบโล่เชิดชูเกียรติให้กับสํานักงานปลัดกระทรวงสาธารณสุข ที่ได้ผลการประเมิน ITA ประจําปีงบประมาณ พ.ศ. 2565 ระดับ AA (95-100 คะแนน) จากสํานักงาน ป.ป.ช. และใบประกาศเกียรติคุณให้ 13 หน่วยงาน ที่ได้ผลการประเมินในระดับ A (85 - 94.99 คะแนน)
ดร.สาธิต กล่าวว่า รัฐบาลให้ความสําคัญในการแก้ไขปัญหาการทุจริตอย่างจริงจัง กําหนดให้เป็นวาระแห่งชาติ โดยกระทรวงสาธารณสุขมีเป้าหมายสู่การเป็นองค์กรปลอดจากการทุจริตและประพฤติผิดมิชอบ ภายในปี พ.ศ. 2570 ด้วยการนํามาตรการ “หอก 3 แฉก : LPL” (Three Pronged measures) มาใช้ ได้แก่ การบังคับใช้กฎหมาย (Law enforcement) กําหนดมาตรการลงโทษผู้กระทําผิดอย่างเด็ดขาด รวดเร็ว และเป็นธรรม การป้องกันการทุจริต (Prevention) ปรับปรุงกฎ ระเบียบ ปิดช่องโหว่ สร้างและยกระดับคุณธรรมและความโปร่งใสใน
การดําเนินงานให้มีประสิทธิภาพเข้มแข็ง สร้างกลไกเครือข่ายการบริหารงานที่โปร่งใส รวมทั้งสร้างความเข้มแข็งของกลไกการตรวจสอบ ร่วมกันต่อต้านการทุจริตทุกรูปแบบ และความรอบรู้สู้โกง (Literacy) ด้วยการให้องค์ความรู้ที่เท่าทันต่อการทุจริต ปลูกและปลุกจิตสํานึก ปรับฐานความคิดที่ตัวบุคคลให้สามารถแยกแยะผลประโยชน์ส่วนตัวออกจากผลประโยชน์ส่วนรวมได้โดยอัตโนมัติ และมีความรอบรู้ต่อสถานการณ์การทุจริตที่เปลี่ยนแปลงไป
ด้านนายแพทย์โอภาส กล่าวเสริมว่านับเป็นความภูมิใจของกระทรวงสาธารณสุข ที่จะร่วมกันประกาศจุดยืนอย่างชัดเจนในการไม่ยอมรับและไม่ทนต่อการทุจริต ร่วมสร้างวัฒนธรรมความซื่อสัตย์สุจริตให้เกิดขึ้นในกระทรวงสาธารณสุขอย่างจริงจัง สอดรับกับเจตนารมณ์ของรัฐบาลที่ให้ความสําคัญกับการแก้ไขปัญหาการทุจริตเพื่อยกระดับค่าดัชนีการรับรู้การทุจริตของประเทศไทย มุ่งสร้างความสุขให้เกิดกับประชาชน ควบคู่กับการสร้างค่านิยมความซื่อสัตย์สุจริต และน้อมนําหลักปรัชญาของเศรษฐกิจพอเพียงมาใช้ในการดําเนินชีวิต
*********************************** 21 ธันวาคม 2565
รัฐบาลไทย-ข่าวทำเนียบรัฐบาล-“เฉลิมชัย” เดินหน้าพัฒนาประจวบฯ เป็น “มหานครสับปะรดของโลก”
วันพุธที่ 21 ธันวาคม 2565
“เฉลิมชัย” เดินหน้าพัฒนาประจวบฯ เป็น “มหานครสับปะรดของโลก”
“เฉลิมชัย” เดินหน้าพัฒนาประจวบฯ เป็น “มหานครสับปะรดของโลก” หลังไทยยืนหนึ่งแชมป์โลกส่งออกสับปะรด
“เฉลิมชัย” เดินหน้าพัฒนาประจวบฯ เป็น “มหานครสับปะรดของโลก” หลังไทยยืนหนึ่งแชมป์โลกส่งออกสับปะรด
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้เป็นประธานเปิดงานและบรรยายในการประชุมใหญ่สามัญ ประจําปี 2565 ครั้งที่ 38 สหกรณ์ชาวไร่สับปะรดสามร้อยยอด จํากัด ณ สํานักงานสหกรณ์ชาวไร่สับปะรดสามร้อยยอด จํากัด ต.ศาลาลัย อ.สามร้อยยอด จ.ประจวบคีรีขันธ์ โดยมี นายณฐกร สุวรรณธาดา คณะที่ปรึกษารัฐมนตรีเกษตรฯ นายอําเภอสามร้อยยอด สหกรณ์จังหวัดประจวบคีรีขันธ์ ส่วนราชการต่าง ๆ นายชาญชัย ธนะกมลประดิษฐ์ ประธานและคณะกรรมการอํานวยการสหกรณ์และสมาชิกให้การต้อนรับ
นายอลงกรณ์ กล่าวบรรยายว่า สถานการณ์การเพาะปลูกและผลผลิตสับปะรดในปี 2565 มีพื้นที่เก็บเกี่ยว 457,255 ไร่ คิดเป็นปริมาณผลผลิต 1.772 ล้านตัน โดยแหล่งผลิตสําคัญ ได้แก่ จังหวัดประจวบคีรีขันธ์ ราชบุรี เพชรบุรี พิษณุโลก และระยอง ซึ่งเพิ่มขึ้นจาก 3 ปีที่ผ่านมา ร้อยละ 0.39 ร้อยละ 2.68 และร้อยละ 2.27 ตามลําดับ ทางด้านราคา ตั้งแต่ปี 2563 ถึงต้นปี 2564 ราคาอยู่ในเกณฑ์ดีทําให้เกษตรกรรายใหม่ขยายพื้นที่ปลูกเพิ่มขึ้น
นายอลงกรณ์ กล่าวต่อไปว่า ศักยภาพของประเทศไทยในฐานะประเทศผู้ส่งออกสับปะรดและผลิตภัณฑ์สับปะรดกระป๋องเป็นอันดับ 1 ของโลก ด้วยมูลค่า 2 หมื่นล้านบาท ครองสัดส่วนตลาดโลก 32% ตามมาด้วยฟิลิปปินส์ 22% ซึ่งพื้นที่ปลูกสับปะรดมากที่สุด และมีโรงงานสับปะรดมากที่สุดคือ จ.ประจวบคีรีขันธ์ จึงเป็นเสมือนมหานครสับปะรดของไทยและของโลก โดยการบริหารจัดการสับปะรดเชิงโครงสร้างและระบบ และการกําหนดแผนและเป้าหมายการเป็นมหานครสับปะรดของโลก ภายใต้คณะกรรมการนโยบายและพัฒนาสับปะรดแห่งชาติ ที่มีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธาน ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นรองประธาน ได้ปรับแผนเดิมเป็นแผนใหม่รับมือวิกฤติโควิด19 เรียกว่าแผนพัฒนาสับปะรด ปี 2563 - 2565 พร้อมกับจัดทําแผนพัฒนาสับปะรด 5 ปี (2566 - 2570) เพื่อเพิ่มศักยภาพการผลิตการแปรรูปและการตลาด
สําหรับการขับเคลื่อนสําคัญในปีหน้า คือการจัดตั้ง “มหานครสับปะรด Pineapple metropolis” ที่ประจวบคีรีขันธ์ ครอบคลุมพื้นที่แหล่งผลิตหลักจังหวัดเพชรบุรี ราชบุรี กาญจนบุรี และการยกร่างกฎหมายการพัฒนาผลไม้เศรษฐกิจ (สับปะรด ทุเรียน ลําไย ฯลฯ) มีกองทุนพัฒนาผลไม้เป็นกลไกสําคัญเพื่อยกระดับรายได้ของชาวไร่สับปะรด และเพิ่มขีดความสามารถในการแข่งขันของอุตสาหกรรมสับปะรดตลอดห่วงโซ่อุปทาน ตั้งแต่ ต้นน้ํา กลางน้ํา และปลายน้ํา อย่างยั่งยืนด้วยแนวทางเกษตรมูลค่าสูง.
รัฐบาลไทย-ข่าวทำเนียบรัฐบาล-ครม.ผ่านร่างแผนปฏิบัติการป้องกันและแก้ไขปัญหาล่วงละเมิดทางเพศ บูรณาการทุกภาคส่วน สังคมต้องไม่เพิกเฉย
วันพุธที่ 21 ธันวาคม 2565
21/12/2565
ครม.ผ่านร่างแผนปฏิบัติการป้องกันและแก้ไขปัญหาล่วงละเมิดทางเพศ บูรณาการทุกภาคส่วน สังคมต้องไม่เพิกเฉย
ครม.ผ่านร่างแผนปฏิบัติการป้องกันและแก้ไขปัญหาล่วงละเมิดทางเพศ บูรณาการทุกภาคส่วน สังคมต้องไม่เพิกเฉย
วันที่ 21 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 20 ธันวาคม 2565 ว่า ครม.เห็นชอบเห็นชอบร่างแผนปฏิบัติการป้องกันและแก้ไขปัญหาการข่มขืนกระทําชําเราและการล่วงละเมิดทางเพศ ระยะ 6 ปี (พ.ศ. 2565 - 2570) ตามที่กระทรวงการพัฒนาสังคมและความมั่นคงของมนุษย์เสนอ โดยมอบหมายให้หน่วยงานที่เกี่ยวข้องร่วมกันนําไปขับเคลื่อนสู่การปฏิบัติให้บรรลุผลอย่างเป็นรูปธรรมต่อไป
แผนปฏิบัติการดังกล่าว ได้ผ่านการรับฟังความคิดเห็นจากภาคส่วนต่างๆ เช่น เครือข่ายการทํางานสตรี องค์กรปกครองส่วนท้องถิ่น และหน่วยงานภาครัฐ ประกอบด้วย 3 กลยุทธ์ คือ
กลยุทธ์ที่ 1 ปรับความรู้และทัศนคติของสังคม มี 3 เป้าหมาย คือ 1)ปรับระบบความคิดที่ไม่เพิกเฉยต่อปัญหาการข่มขืนกระทําชําเรา ล่วงละเมิดทางเพศ และลดมายาคติของสังคม เช่น อบรมถ่ายทอดความรู้และเผยแพร่ความรู้เกี่ยวกับกฎหมาย กลไกการป้องกัน และสิทธิคุ้มครองตามกฎหมาย ปรับเนื้อหาหลักสูตรโปรแกรม การสอนเพศวิถีให้เข้าใจง่ายและเหมาะสมกับผู้เรียนและประชาชนทั่วไป 2)สร้างกลไกการป้องกันที่มีคุณภาพ และเฝ้าระวังความรุนแรงทางเพศ การข่มขืนกระทําชําเราและการล่วงละเมิดทางเพศ และ 3)สร้างพื้นที่สาธารณะที่ปลอดภัย เช่น กําหนดมาตรฐานความปลอดภัยในพื้นที่สาธารณะ และจัดให้มีช่องทางการร้องทุกข์ แจ้งข้อมูลพื้นที่ที่ไม่ปลอดภัย/พื้นที่เสี่ยง
กลยุทธ์ที่ 2 ปรับปรุงระบบงานเพื่อสร้างความเป็นธรรม มี 2 เป้าหมาย คือ 1)ผู้เสียหายได้รับการคุ้มครองสิทธิและสวัสดิภาพ เข้าถึงบริการที่เป็นมิตรและเป็นธรรม เช่น พัฒนาระบบการให้บริการบําบัด ฟื้นฟู และเยียวยา 2)ปรับพฤติกรรมผู้กระทําความผิดและป้องกันการกระทําผิดซ้ํา เช่น จัดทําฐานข้อมูลบันทึกประวัติผู้กระทําความผิด เพิ่มมาตรการลงโทษในคดีเกี่ยวกับเพศ โดยใช้ยาเพื่อปรับฮอร์โมน
กลยุทธ์ที่ 3 ปรับมาตรการทางวินัย กฎหมายและกระบวนการยุติธรรม เพื่อให้ความช่วยเหลือผู้เสียหายมี 3 เป้าหมาย คือ 1)ปรับปรุงเนื้อหาของกฎหมายคุ้มครองสิทธิและสวัสดิภาพผู้เสียหายในความผิดเกี่ยวกับเพศ เช่น เผยแพร่ความรู้ด้านกฎหมายและเข้าถึงกระบวนการยุติธรรม 2)ปรับกระบวนการยุติธรรม เพื่อคุ้มครองสิทธิและสวัสดิภาพของผู้เสียหายให้มีประสิทธิภาพ เช่น ปรับปรุงระบบการสอบสวน จัดทําคู่มือมาตรฐานและแนวทางที่เหมาะสมในการนําเสนอข่าว 3)มีมาตรการให้สามารถลงโทษทางวินัยร้ายแรงแก่เจ้าหน้าที่ของรัฐที่ล่วงละเมิดทางเพศ เช่น สนับสนุนให้ผู้หญิงเข้าร่วมเป็นคณะกรรมการสอบสวนวินัย จัดทําแนวทางการกําหนดโทษทางวินัยร้ายแรง
นางสาวรัชดา กล่าวด้วยว่า ผลสํารวจสถานการณ์ความรุนแรงต่อเด็ก และผู้หญิงพิการ ปี2564พบว่า ผู้หญิงถูกล่วงละเมิด ไม่น้อยกว่า7คน/วัน ขณะที่มีผู้หญิงที่เข้ารับการบําบัดรักษา แจ้งความร้องทุกข์ ประมาณปีละ30,000ราย จึงเป็นเรื่องที่สังคมทุกภาคส่วนต้องร่วมมือกันเพื่อการป้องกันและแก้ปัญหาดังกล่าวอย่างยั่งยืน
รัฐบาลไทย-ข่าวทำเนียบรัฐบาล-นายกรัฐมนตรีเปิดมหกรรมสิ่งประดิษฐ์ ICT นักเรียนไทย-ญี่ปุ่น จ.เชียงราย
วันพุธที่ 21 ธันวาคม 2565
21/12/2565
นายกรัฐมนตรีเปิดมหกรรมสิ่งประดิษฐ์ ICT นักเรียนไทย-ญี่ปุ่น จ.เชียงราย
วันพุธที่ 21 ธันวาคม 2565
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.เชียงราย ในวันนี้ (21ธ.ค.65)
เพื่อเป็นประธานเปิดงานมหกรรมสิ่งประดิษฐ์ไอซีทีของนักเรียนไทยและนักเรียนญี่ปุ่น หรือ Thailand-Japan
Student ICT Fair 2022 ณ โรงเรียนวิทยาศาสตร์จุฬาภรณราชวิทยาลัย เชียงราย
ซึ่งเป็นความร่วมมือทางวิชาการระหว่างโรงเรียนวิทยาศาสตร์ไทยและญี่ปุ่น มีกิจกรรมที่น่าสนใจ เช่น
การนําเสนอผลงานสิ่งประดิษฐ์ไอซีทีของนักเรียนทั้ง 2 ประเทศ
นิทรรศการอุปกรณ์อัตโนมัติในงานอุตสาหกรรมของภาคเอกชน
การบรรยายของนักวิทยาศาสตร์ทั้งชาวไทยและญี่ปุ่น
โดยในปีนี้มหาวิทยาลัยเชียงใหม่และมหาวิทยาลัยแม่ฟ้าหลวงเป็นพี่เลี้ยงในการจัดกิจกรรม
มีผู้เข้าร่วมงานจากญี่ปุ่น 28 โรงเรียน ไทย 37 โรงเรียน รวมกว่า 500 คน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​สำนักงานปลัดกระทรวงกลาโหม และสมาคมภริยาข้าราชการสำนักงานปลัดกระทรวงกลาโหม ร่วมลงนามถวายพระพรเจ้าฟ้าพัชรกิติยาภาฯ ทรงหายจากพระอาการประชวร
วันพุธที่ 21 ธันวาคม 2565
​สํานักงานปลัดกระทรวงกลาโหม และสมาคมภริยาข้าราชการสํานักงานปลัดกระทรวงกลาโหม ร่วมลงนามถวายพระพรเจ้าฟ้าพัชรกิติยาภาฯ ทรงหายจากพระอาการประชวร
...
วันศุกร์ที่ 16 ธันวาคม 2565 สํานักงานปลัดกระทรวงกลาโหม และสมาคมภริยาข้าราชการสํานักงานปลัดกระทรวงกลาโหม ทูลเกล้าทูลกระหม่อมถวายแจกันดอกไม้เบื้องหน้าพระรูป สมเด็จพระเจ้าลูกเธอ เจ้าฟ้าพัชรกิติยาภานเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงพระประชวร และร่วมลงนามถวายพระพร ณ อาคารภูมิสิริมังคลานุสรณ์ โรงพยาบาลจุฬาลงกรณ์สภากาชาดไทย ขอทรงหายจากพระอาการประชวร และมีพระพลานามัยสมบูรณ์ แข็งแรงในเร็ววัน
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีนักกีฬาเรือใบเยาวชนไทยคว้าแชมป์เรือใบ 2022 Optimist Asian & Oceanian Championship จากอินเดีย
วันพุธที่ 21 ธันวาคม 2565
21/12/2565
​โฆษกรัฐบาลเผย นายกฯ ยินดีนักกีฬาเรือใบเยาวชนไทยคว้าแชมป์เรือใบ 2022 Optimist Asian & Oceanian Championship จากอินเดีย
สะท้อนศักยภาพนักกีฬาไทยในเวทีโลก
วันนี้ (21 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับทีมนักกีฬาเรือใบเยาวชนไทยที่ได้รับรางวัลในการแข่งขันเรือใบ รายการ 2022 Optimist Asian & Oceanian Championship ซึ่งจัดขึ้นที่เมืองมุมไบ ประเทศอินเดีย ระหว่างวันที่ 13 – 20 ธันวาคม 2565 โดยชนาธิป ทองกล่ํา คว้าแชมป์เรือใบประเภท Optimist อันดับที่ 1 และทีมนักกีฬาเรือใบเยาวชนไทย (THA 1) ยังได้รับรางวัลรองชนะเลิศ (เหรียญเงิน) จากการแข่งขันประเภททีม
โฆษกประจําสํานักนายกรัฐมนตรีเปิดเผยว่า ไทยส่งนักกีฬาเรือใบเยาวชนจํานวน 10 คน เข้าแข่งขัน โดย ชนาธิป ทองกล่ํา ชนะการแข่งขันเรือใบประเภทออพติมิสต์ (Optimist) อันดับที่ 1 ด้วยคะแนนรวม 49 คะแนน จากผู้เข้าแข่งขัน 106 คน และทีมนักกีฬาเรือใบเยาวชนไทย (THA 1) ยังได้รับรางวัลรองชนะเลิศ (เหรียญเงิน) จากการแข่งขันประเภททีม จากผู้เข้าแข่งขันทั้งหมด 16 ทีม
ขณะที่นักกีฬาเรือใบเยาวชนไทยอีก 9 คน ติดอันดับของการแข่งขัน ดังนี้ ปริญ ทรัพย์ยิ่ง จบอันดับที่ 5, พัชรพรรณ องคะลอย จบอันดับที่ 13, ปิติภูมิ เจริญผล จบอันดับที่ 19, ธร รัตนะ จบอันดับที่ 20, ไพริน เจริญผล จบอันดับที่ 21, หรรษลักณ์ ศรีนคร จบอันดับที่ 22, จิราทิพย์ มุติพันธุ์ จบอันดับที่ 26, นาวากร แพงแก้ว จบอันดับที่ 35 และประภัสสร แก้วพรหม จบอันดับที่ 38
โดยโฆษกประจําสํานักนายกรัฐมนตรีกล่าวว่า ทีมนักกีฬาเรือใบเยาวชนไทยสามารถทําคะแนนรวมได้ดี ส่งผลให้อยู่ในลําดับต้น ๆ จากผู้เข้าแข่งขันทั้งหมด สะท้อนให้เห็นถึงศักยภาพและความสามารถของนักกีฬาทุกคนที่มีพัฒนาการอย่างต่อเนื่องจากหลายรายการ ซึ่งการแข่งขันเรือใบ Optimist เป็นพื้นฐานสําคัญของกีฬาเรือใบเยาวชนที่จะก้าวสู่การเล่นเรือใบใหญ่ในระดับชาติ และระดับโลก
“นายกรัฐมนตรียินดีและภูมิใจกับทีมนักกีฬาเยาวชนไทยเป็นอย่างยิ่ง ทั้งผู้ที่ได้รางวัลชนะเลิศและผู้ที่ทําคะแนนรวมในทุกอันดับ ซึ่งการแข่งขันครั้งนี้เป็นผลสําเร็จจากความพยายาม มุ่งมั่น สร้างความภูมิใจให้กับคนไทย และเชื่อมั่นว่าความสําเร็จครั้งนี้จะเป็นกําลังใจให้แก่ทีมนักกีฬาไทย รวมทั้งเป็นแรงบันดาลใจให้กับผู้อื่นได้ยึดเป็นแบบอย่างต่อไป รวมทั้งขอขอบคุณทีมงานและหน่วยงานที่เกี่ยวข้องทุกท่าน ซึ่งถือเป็นผู้อยู่เบื้องหลังการสนับสนุน การฝึกซ้อม ผลักดันให้นักกีฬาเรือใบของไทยประสบความสําเร็จ โดยยืนยันว่า รัฐบาลพร้อมสนับสนุนการกีฬาทุกประเภทและเปิดโอกาสให้นักกีฬาไทยได้ใช้ศักยภาพ ทักษะที่มีอย่างเต็มที่เพื่อเตรียมความพร้อมสู่การแข่งขันในระดับโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-อธิบดี กสร. แนะนายจ้างช่วงหยุดยาวปีใหม่ จัดมาตรการป้องกันอุบัติเหตุในสถานประกอบกิจการ
วันพุธที่ 21 ธันวาคม 2565
21/12/2565
อธิบดี กสร. แนะนายจ้างช่วงหยุดยาวปีใหม่ จัดมาตรการป้องกันอุบัติเหตุในสถานประกอบกิจการ
อธิบดี กสร. แนะนายจ้างช่วงหยุดยาวปีใหม่ จัดมาตรการป้องกันอุบัติเหตุในสถานประกอบกิจการ
กรมสวัสดิการและคุ้มครองแรงงาน (กสร.) แนะนายจ้างเตรียมความพร้อมจัดมาตรการป้องกันอุบัติเหตุและเหตุเพลิงไหม้ในสถานประกอบกิจการ ช่วงหยุดยาวปีใหม่ โดยกําชับให้นายจ้างแจ้งลูกจ้างเรื่องการเปิดปิดเครื่องจักร เครื่องมือ อุปกรณ์ และระบบต่าง ๆ ในช่วงก่อนและหลังเทศกาลปีใหม่
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า ในช่วงเทศกาลปีใหม่นี้ เป็นวันหยุดยาวต่อเนื่อง 4 วัน ซึ่งสถานประกอบกิจการส่วนใหญ่ประกาศให้เป็นวันหยุดในช่วงดังกล่าว ซึ่งลูกจ้างจะใช้โอกาสนี้เดินทางกลับไปเยี่ยมครอบครัว ณ ภูมิลําเนาของตนเอง และร่วมฉลองเทศกาลปีใหม่ กรมสวัสดิการและคุ้มครองแรงงานในฐานะหน่วยงานที่กํากับดูแลด้านความปลอดภัย อาชีวอนามัย และสภาพแวดล้อมในการทํางาน อยากจะขอฝากเน้นย้ําและกําชับไปยังนายจ้าง เจ้าหน้าที่ความปลอดภัยในการทํางาน หรือ จป. และผู้มีส่วนเกี่ยวข้อง เตรียมความพร้อมในการจัดมาตรการป้องกันการเกิดอุบัติเหตุและเหตุเพลิงไหม้ ความไม่ปลอดภัยในสถานประกอบกิจการ โดยการกําหนดมาตรการหรือแนวทางป้องกันอันตรายที่อาจจะเกิดขึ้นทั้งก่อนและในช่วงวันหยุดเทศกาลปีใหม่ เช่น กําหนดมาตรการในการตรวจสอบดูแลเครื่องจักร เครื่องมือต่าง ๆ ให้อยู่ในสภาพที่ปลอดภัย มาตรการในการป้องกันอุบัติเหตุ ทบทวนแผนฉุกเฉินเพื่อให้สามารถรองรับสถานการณ์ที่อาจเกิดขึ้นได้อย่างมีประสิทธิภาพ เป็นต้น และขอให้นายจ้างแจ้งลูกจ้างให้ปิดเครื่องจักร อุปกรณ์และระบบไฟฟ้าต่าง ๆ ให้เรียบร้อยก่อนช่วงหยุดยาว และหลังกลับมาจากหยุดยาวในช่วงเทศกาลปีใหม่แล้ว ขอให้นายจ้างแจ้งลูกจ้างที่กลับเข้ามาทํางาน ตรวจสอบความพร้อมของเครื่องจักร เครื่องมือ อุปกรณ์ และระบบไฟฟ้าต่าง ๆ ให้อยู่ในสภาพที่ปลอดภัยก่อนเปิดใช้งานและก่อนลงมือปฏิบัติงาน เพื่อไม่ให้เกิดการสูญเสียทั้งชีวิตและทรัพย์สิน
นายนิยม กล่าวเพิ่มเติมว่า นอกจากนั้น ช่วงวันหยุดยาวปีใหม่นี้ กสร. มีความห่วงใยเรื่องความปลอดภัยในการเดินทางบนท้องถนนของนายจ้าง ลูกจ้าง จึงขอความร่วมมือนายจ้าง เจ้าของสถานประกอบกิจการทุกแห่งช่วยกันรณรงค์ปลุกจิตสํานึกความปลอดภัย สร้างการรับรู้ และให้ความรู้แก่ลูกจ้าง ในการป้องกันอุบัติเหตุทางท้องถนน เพื่อลดอุบัติเหตุในช่วงเทศกาลดังกล่าว รวมทั้งแนะนําเทคนิคการขับขี่อย่างปลอดภัย การตรวจสภาพรถยนต์ก่อนออกเดินทาง และอุปกรณ์ต่าง ๆ ให้เครื่องยนต์พร้อมทํางานเต็มประสิทธิภาพในการเดินทางและกลับมาทํางานได้อย่างปลอดภัย
รัฐบาลไทย-ข่าวทำเนียบรัฐบาล-รองโฆษกรัฐบาลเผย “พล.อ.ประยุทธ์”ยินดี ครึ่งทางงาน OTOP City 2022  กระแสตอบรับดี คนเข้าชมงาน8.6 หมื่นคน มียอดจำหน่ายแล้วกว่า243 ล้านบาท สะท้อนผลสำเร็จนโยบายการพัฒนาสินค้าOTOP
วันพุธที่ 21 ธันวาคม 2565
21/12/2565
รองโฆษกรัฐบาลเผย “พล.อ.ประยุทธ์”ยินดี ครึ่งทางงาน OTOP City 2022  กระแสตอบรับดี คนเข้าชมงาน8.6 หมื่นคน มียอดจําหน่ายแล้วกว่า243 ล้านบาท สะท้อนผลสําเร็จนโยบายการพัฒนาสินค้าOTOP
รองโฆษกรัฐบาลเผย “พล.อ.ประยุทธ์”ยินดี ครึ่งทางงาน OTOP City 2022  กระแสตอบรับดี คนเข้าชมงาน8.6 หมื่นคน มียอดจําหน่ายแล้วกว่า243 ล้านบาท สะท้อนผลสําเร็จนโยบายการพัฒนาสินค้าOTOP สอดคล้อง BCG ช่วยสร้างงาน สร้างรายได้ พัฒนาเศรษกิจฐานราก ฟื้นฟูเศรษฐกิจ
วันที่ 21 ธันวาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีที่ได้รับรายงานจากกรมการพัฒนาชุมชน ระบุการจัดงานงาน OTOP City 2022 ภายใต้แนวคิด "มอบความสุขจากภูมิปัญญา ส่งต่อคุณค่าจากฝีมือคนไทย" ประจําปี 2565 ระหว่างวันที่ 17-25 ธันวาคม 2565 ที่อาคารชาเลนเจอร์ 1-3 ศูนย์การแสดงสินค้าและการประชุม อิมแพ็คเมืองทองธานี อ.ปากเกร็ด จ.นนทบุรี มีกระแสตอบรับที่ดี ประชาชนให้ความสนใจเข้าชมงาน และหลังจากจัดงานมาได้ครึ่งทางคือระหว่างวันที่ 17-20 ธันวาคม 2565 มีจํานวนผู้เข้าชมงานสูงถึง 86,185 คน มียอดจําหน่ายสะสมแล้ว 243,332,107 บาท จากผลิตภัณฑ์ประเภทต่างๆ เช่น อาหาร เครื่องดื่ม ผ้าและเครื่องแต่งกาย ของใช้ ของตกแต่งฯ สมุนไพรที่ไม่ใช่อาหาร OTOPชวนชิม ศิลปินOTOP ผ้าไทยใส่ให้สนุก OTOPขึ้นเครื่อง OTOP Premium OTOP Brandname ของขวัญของฝาก เป็นต้น
น.ส.ทิพานัน กล่าวว่า ในงานนี้ด้วยยอดขายสะสมประมาณ 243 ล้านบาท คิดเฉลี่ยรายได้สะสม 95,574 บาทต่อผู้ประกอบการ ซึ่งเป็นเรื่องที่น่ายินดีที่มีการสร้างรายได้จากงานนี้ให้กับผู้ประกอบการที่เข้าร่วม 2,538 ราย และ 8 องค์กร และ 500 รายทางแพลตฟอร์มออนไลน์ที่ Shopee ซึ่งประเภทผลิตภัณฑ์ที่มียอดจําหน่ายสะสมสูงสุด 5 อันดับแรก คือ ผ้าและเครื่องแต่งกาย 95,937,722 บาท, ศิลปินOTOP 28,283,260 บาท, อาหาร 23,380,762 บาท, ของใช้ของตกแต่ง 22,412,832 บาท และ OTOPชวนชิม 13,733,452 บาท โดยข้อมูลวันที่ 20 ธันวาคมผลิตภัณฑ์ที่มียอดจําหน่ายสูงสุด 5 อันดับ คือ เครื่องประดับทอง จากจ.สุโขทัย ทองรูปพรรณลายโบราณจากจ.สุโขทัย ผ้าไหมยกดอกจากจ.ลําพูน เครื่องประดับจากจ.สระแก้ว และเครื่องประดับอัญมณีจากกรุงเทพฯ
รองโฆษกประจําสํานักนายกรัฐมนตรี กล่าวว่า พล.อ.ประยุทธ์ให้ความสําคัญกับยกระดับความเป็นอยู่ของชุมชน นําความคิดสร้างสรรค์และทรัพยากรในพื้นที่มาผลิตเป็นสินค้าและบริการ โดยสินค้า OTOP นั้นเป็นการส่งเสริมให้ใช้ทรัพยากรท้องถิ่นให้ได้ประโยชน์สูงสุด ที่สอดรับกับแนวคิดการพัฒนาเศรษฐกิจแบบ BCG ประกอบกับสินค้าทุกชิ้นมีความเป็นอัตลักษณ์สะท้อนภูมิปัญญาท้องถิ่น โดยในการประชุมเอเปค 2022 ที่ผ่านมา สินค้า OTOP ได้เป็นส่วนหนึ่งในเผยแพร่มรดกภูมิปัญญาไทยสู่สายตาชาวโลก
“สะท้อนผลสําเร็จของนโยบายรัฐบาล ที่มุ่งส่งเสริมและสนับสนุนการพัฒนาคุณภาพสินค้าให้มีประสิทธิภาพ นํานวัตกรรมและเทคโนโลยีที่ทันสมัยเข้ามาช่วยต่อยอดเพื่อให้เข้าถึงตลาดมากยิ่งขึ้น ซึ่งช่วยสร้างงานและสร้างรายได้ พัฒนาเศรษฐกิจฐานราก ฟื้นฟูเศรษฐกิจประเทศได้อย่างเป็นรูปธรรมและยั่งยืน” รองโฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-ดีอีเอส เปิดประชุม Government Data Catalog
วันพุธที่ 21 ธันวาคม 2565
ดีอีเอส เปิดประชุม Government Data Catalog
ดีอีเอส เปิดประชุม Government Data Catalog
วันนี้(21ธันวาคม65) ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดประชุมGovernment Data Catalogจัดโดยสํานักงานสถิติแห่งชาติณโรงแรมอัศวินแกรนด์คอนเวนชั่นกรุงเทพฯ
_________________
รัฐบาลไทย-ข่าวทำเนียบรัฐบาล-​ สป. รวมใจสวดมนต์ถวายพระพร “พระองค์ภาฯ” ทรงหายจากพระอาการประชวร
วันพุธที่ 21 ธันวาคม 2565
​ สป. รวมใจสวดมนต์ถวายพระพร “พระองค์ภาฯ” ทรงหายจากพระอาการประชวร
(วันศุกร์ที่ 16 ธ.ค.65 เวลา 15.00 น.) สํานักงานปลัดกระทรวงกลาโหม ร่วมเจริญพระพุทธมนต์และเจริญจิตตภาวนาเป็นกรณีพิเศษ
โดยอันเชิญบทสวด “โพชฌังคปริตร” ร่วมอธิษฐานจิตถวายพระพรด้วยหัวใจแห่งความจงรักภักดี เพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ พุทธศาสนสถาน (ห้องเจ้าพ่อหอกลอง) โดยมี พระพุทธนวราชตรีโลกนาถศาสดากลาโหมพิทักษ์ พระพุทธปฏิมาประธานประจําพุทธศาสนสถาน ภายในศาลาว่าการกลาโหมเป็นพระประธาน และพระพุทธรูปประจําเหล่าทัพ (5 องค์) ได้แก่ พระพุทธบรมบพิตรศักดิ์สิทธิ์ไชยมงคล พระพุทธสิงห์ชัยมงคล พระพุทธศรีราชนาวีมงคลสามัคคีประสิทธิ์ พระพุทธศาสดาประชานาถ ทั้งนี้ ขอทรงหายจากพระอาการประชวร และมีพระพลานามัยสมบูรณ์แข็งแรงในเร็ววัน
รัฐบาลไทย-ข่าวทำเนียบรัฐบาล-กรมทางหลวงชนบท ระดมกำลังเจ้าหน้าที่ นำเครื่องมือเครื่องจักรเข้าช่วยเหลือ ประชาชนที่ได้รับผลกระทบจากอุทกภัยในจังหวัดสงขลา
วันพุธที่ 21 ธันวาคม 2565
กรมทางหลวงชนบท ระดมกําลังเจ้าหน้าที่ นําเครื่องมือเครื่องจักรเข้าช่วยเหลือ ประชาชนที่ได้รับผลกระทบจากอุทกภัยในจังหวัดสงขลา
พร้อมเฝ้าติดตามสถานการณ์อย่างต่อเนื่อง เพื่อความปลอดภัยของประชาชนตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กระทรวงคมนาคม เปิดเผยว่า กรมทางหลวงชนบท (ทช.) รับมือสถานการณ์อุทกภัยในพื้นที่ภาคใต้ เนื่องมาจากมรสุมตะวันออกเฉียงเหนือพัดปกคลุมอ่าวไทยและภาคใต้ ทําให้ภาคใต้ตอนล่างมีฝนตกหนักในบางแห่ง ซึ่งปัจจุบันได้สั่งการให้สํานักงานทางหลวงชนบทที่ 12 (สงขลา) แขวงทางหลวงชนบทสงขลา นําเจ้าหน้าที่พร้อมด้วยเครื่องจักร อุปกรณ์เข้าช่วยเหลือประชาชนบริเวณสายทางที่ได้รับผลกระทบจากอุทกภัย อาทิ ซ่อมแซมผิวจราจรที่น้ํากัดเซาะบริเวณถนนทางหลวงชนบทสาย สข.3005 และดําเนินการตัดต้นไม้ที่ล้มขวางทางการจราจรบนถนนทางหลวงชนบทสาย สข.2004 พร้อมเฝ้าติดตามสถานการณ์บนโครงข่ายทางหลวงชนบทอย่างต่อเนื่อง รวมถึงจัดชุดเคลื่อนที่เร็วติดตั้งป้ายเตือนและอุปกรณ์อํานวยความปลอดดภัยประจําตามจุดที่ได้รับผลกระทบ เพื่อความปลอดภัยของประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม สําหรับสถานการณ์อุทกภัยในพื้นที่จังหวัดสงขลา เวลานี้ (21 ธันวาคม 2565) มีโครงข่ายทางหลวงชนบทได้รับผลกระทบจากอุทกภัย จํานวน 10 สายทาง ดังนี้
1. ถนนสาย สข.1059 แยก ทล. 4 - บ้านเขามีเกียรติ อําเภอสะเดา ไหล่ทางชํารุด สัญจรผ่านได้
2. ถนนสาย สข.3063 แยก ทล. 408 - บ้านลาแล อําเภอนาทวี สะบ้าย้อย และกาบัง ดินสไลด์ไหล่ทาง สัญจรผ่านได้
3. ถนนสาย สข.4020 แยก ทล.4181 - บ้านปากจ่า อําเภอควนเนียง ระดับน้ํา 15 - 20 เซนติเมตร สัญจรผ่านได้
4. ถนนสาย 4040 แยก ทล. 4135 - บรรจบ ทล. 4145 อําเภอหาดใหญ่ คลองหอยโข่ง และสะเดา ระดับน้ํา 20 - 30 เซนติเมตร สัญจรผ่านได้
5. ถนนสาย สข.4044 แยก ทล. 4287 - บ้านป่ายาง อําเภอหาดใหญ่และบางกล่ํา คอสะพานชํารุด สัญจรผ่านได้
6. ถนนสาย สข.4052 แยก ทล. 406 - บ้านท่าหยี อําเภอควนเนียง ระดับน้ํา 40 เซนติเมตร ไม่สามารถสัญจรผ่านได้
7. ถนนสาย สข.1023 แยก ทล. 4 - บ้านบางเหรียง อําเภอควนเนียง คอสะพานขาด ระดับน้ํา 20 เซนติเมตร ไม่สามารถสัญจรผ่านได้
8. ถนนสาย สข.4037 แยก ทล. 4135 - บ้านวัดเกาะ อําเภอหาดใหญ่ ระดับน้ํา 30 เซนติเมตร ไม่สามารถสัญจรผ่านได้
9. ถนนสาย สข.4051 แยก ทล. 4208 - บ้านโล๊ะหนุน อําเภอบางกล่ําและควนเนียง ระดับน้ํา 50 เซนติเมตร ไม่สามารถสัญจรผ่านได้
10. ถนนสาย สข.5057 แยกทางหลวงชนบทสาย สข. 4047 - อ่างเก็บน้ําคลองหลา อําเภอคลองหอยโข่ง ระดับน้ํา 30 - 40 เซนติเมตร ไม่สามารถสัญจรผ่านได้
ทั้งนี้ หากประชาชนมีความจําเป็นต้องเดินทางไปในพื้นที่ที่ประสบอุทกภัย ขอให้เดินทางด้วยความระมัดระวัง สังเกตป้ายเตือน ป้ายบอกทาง โดย ทช. ได้จัดเจ้าหน้าที่เฝ้าระวังบริเวณสายทางที่ได้รับผลกระทบ เพื่อความปลอดภัยของประชาชน หากต้องการความช่วยเหลือหรือสอบถามข้อมูลเพิ่มเติมสามารถติดต่อได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-ออมสิน จับมือ สำนักงานธนานุเคราะห์ ต่อยอดภารกิจเพื่อสังคม ผสานกำลัง ธนาคารเพื่อสังคม และโรงรับจำนำเพื่อสังคม ช่วยเหลือประชาชนผู้มีรายได้น้อย
วันพุธที่ 21 ธันวาคม 2565
21/12/2565
ออมสิน จับมือ สํานักงานธนานุเคราะห์ ต่อยอดภารกิจเพื่อสังคม ผสานกําลัง ธนาคารเพื่อสังคม และโรงรับจํานําเพื่อสังคม ช่วยเหลือประชาชนผู้มีรายได้น้อย
ธ.ออมสิน และ สธค. ลงนามในสัญญาความร่วมมือ การให้ความช่วยเหลือกลุ่มประชาชนผู้มีรายได้น้อย ที่ประสบปัญหาขาดแคลนเงินทุนในการดํารงชีพและประกอบอาชีพ เพื่อลดความเหลื่อมล้ําและช่องว่างทางการเงิน รวมทั้งสร้างการเข้าถึงแหล่งเงินทุนดอกเบี้ยที่เป็นธรรม
นายวิทัย รัตนากร ผู้อํานวยการธนาคารออมสิน และ นายประสงค์ พันธ์ลิมา ผู้อํานวยการสํานักงานธนานุเคราะห์ (สธค.) ลงนามในสัญญาความร่วมมือ การให้ความช่วยเหลือกลุ่มประชาชนผู้มีรายได้น้อย ที่ประสบปัญหาขาดแคลนเงินทุนในการดํารงชีพและประกอบอาชีพ เพื่อลดความเหลื่อมล้ําและช่องว่างทางการเงิน รวมทั้งสร้างการเข้าถึงแหล่งเงินทุนดอกเบี้ยที่เป็นธรรม ในฐานะ “ธนาคารเพื่อสังคม (Social Bank)” และ “โรงรับจํานําเพื่อสังคม (Social Pawnshop Enterprise)” ซึ่งเป็นโครงการความร่วมมือขององค์กรที่มีวิสัยทัศน์สอดคล้องกัน ภายใต้นโยบายของสํานักงานคณะกรรมการนโยบายรัฐวิสาหกิจ (สคร.) กระทรวงการคลัง ในการส่งเสริมให้รัฐวิสาหกิจที่เป็นสถาบันการเงินมีความร่วมมือกันในเชิงยุทธศาสตร์ เพื่อสร้างโอกาสทางธุรกิจและความเข้มแข็งของรัฐวิสาหกิจ เกิดการบูรณาการ แลกเปลี่ยน และแบ่งปันทรัพยากรร่วมกัน ณ ธนาคารออมสินสํานักงานใหญ่ เมื่อเร็ว ๆ นี้
โครงการความร่วมมือระหว่างธนาคารออมสิน กับ สธค. ปี 2566 – 2568 กําหนดแผนความร่วมมือ 4 ด้าน คือ (1) ด้านธุรกิจและบริการ สนับสนุนสินเชื่อดอกเบี้ยต่ําแก่ สธค. เพื่อนําไปช่วยเหลือประชาชนที่ขาดแคลนสภาพคล่องทางการเงิน นําเสนอ Product Package พิเศษให้กับพนักงานและลูกค้าของ สธค. รวมทั้งการส่งต่อลูกค้าชั้นดีของ สธค. เพื่อต่อยอดใช้บริการสินเชื่อของธนาคารออมสิน (2) ด้านช่องทางการให้บริการ โดยการพัฒนาช่องทาง Digital ให้กับ สธค. เพิ่มเติม สําหรับโอนเงินเข้าบัญชีให้กับลูกค้าที่นําทรัพย์มาจํานํากับ สธค. และศึกษาความเป็นไปได้ในการใช้พื้นที่สาขาหรือทรัพย์ของธนาคารออมสิน เพื่อขยายช่องทางสาขาของ สธค. ในการทําธุรกิจรับจํานําและจําหน่ายทรัพย์หลุดจํานํา (3) ด้านการยกระดับการบริหารจัดการ Core Business Enablers ทั้ง 8 ด้าน โดยปี 2566 เน้นการแลกเปลี่ยนแบ่งปันความรู้ด้านการพัฒนาเทคโนโลยีดิจิทัล ด้านการมุ่งเน้นผู้มีส่วนได้ส่วนเสียและลูกค้า ด้านการจัดการความรู้และนวัตกรรม และ (4) ด้านการพัฒนาสังคมและชุมชน โดยการเสริมสร้างความเข้มแข็ง ให้ความรู้ทางการเงิน และพัฒนาศักยภาพลูกค้ารายย่อย/ชุมชน โดยร่วมกับพันธมิตรจัดฝึกอบรมพัฒนาอาชีพ ได้แก่ วิทยาลัยสารพัดช่าง สถาบันคุณวุฒิวิชาชีพ และวิทยาลัยอาชีวศึกษา รวมถึงเรียนรู้ด้วยตนเองผ่าน Application “ออมตังค์” ทั้งนี้ ภายใต้โครงการความร่วมมือดังกล่าวจะนําไปสู่การยกระดับความเข้มแข็งของทั้ง 2 องค์กร และเพิ่มประสิทธิภาพในการให้บริการลูกค้าประชาชนรายย่อยต่อไป
รัฐบาลไทย-ข่าวทำเนียบรัฐบาล-บสย. จัดประชุมพนักงานทุกระดับ ส่งท้ายปี ย้ำชัด ยกระดับช่วย SMEs ประกาศวิสัยทัศน์ใหม่ 2566
วันพุธที่ 21 ธันวาคม 2565
21/12/2565
บสย. จัดประชุมพนักงานทุกระดับ ส่งท้ายปี ย้ําชัด ยกระดับช่วย SMEs ประกาศวิสัยทัศน์ใหม่ 2566
บสย. จัดงานประชุมพนักงานทุกระดับ The 4th Town Hall Meeting : New Year NEW Change ส่งท้ายปี 2565 ขอบคุณและชื่นชมเพื่อนพนักงาน บสย. ที่ได้ร่วมสร้างปรากฏการณ์การช่วยเหลือเพื่อนผู้ประกอบการ SMEs จํานวนมาก
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เป็นประธานจัดงานประชุมพนักงานทุกระดับ The 4th Town Hall Meeting : New Year NEW Change ส่งท้ายปี 2565 โดยได้กล่าวขอบคุณและชื่นชมเพื่อนพนักงาน บสย. ที่ได้ร่วมสร้างปรากฏการณ์การช่วยเหลือเพื่อนผู้ประกอบการ SMEs จํานวนมาก ทั้งการช่วยในการเข้าถึงแหล่งทุน การเป็นที่ปรึกษาทางการเงินและช่วยแก้หนี้ให้ SMEs พร้อมสรุปผลดําเนินงาน บสย. แผนงาน เป้าหมายในปี 2566 และการก้าวสู่ปี 2566 ภายใต้ วิสัยทัศน์ พันธกิจ และค่านิยม ใหม่ “เป็นศูนย์กลางเชื่อมโยงเงินทุนและโอกาสให้แก่ SMEs เพื่อการเติบโตอย่างยั่งยืน (SMEs’ Gateway)” ต่อยอด การนํา นวัตกรรม และ Digital Technology ขับเคลื่อน บสย.
สําหรับผลการดําเนินงานค้ําประกันสินเชื่อ ระหว่าง 1 ม.ค.- 30 พ.ย.2565 มียอดค้ําประกันรวมทั้งสิ้น 1.36 แสนล้านบาท ช่วยผู้ประกอบการ 81,107 ราย และอนุมัติหนังสือค้ําประกัน (LG) 85,670 ฉบับ ขณะที่การค้ําประกันสะสมถึง ณ ปัจจุบัน อยู่ที่ 1.37 ล้านล้านบาท ช่วยลูกค้า SMEs สะสม จํานวน 7.48 แสนราย และอนุมัติหนังสือค้ําประกันสะสม (LG) 1.06 ล้านฉบับ ขณะที่มาตรการช่วยเหลือลูกหนี้ของ บสย. เพื่อการแก้หนี้อย่างยั่งยืน ผ่านกลไกการประนอมหนี้ การปรับโครงสร้างหนี้ผ่านช่องทางต่าง ๆ ทั้ง เจ้าหน้าที่สาขา / Call Center / บสย. F.A. Center และ Line TCG First ผ่านมาตรการ “บสย. พร้อมช่วย” ผ่อนน้อย เบาแรง โดยมี SMEs เข้าร่วมโครงการนี้เกือบ 10,000 ราย ซึ่งเข้าร่วมโครงการกว่า 5,197 ราย
โครงการ “บสย. พร้อมช่วย” ถือเป็นการดําเนินการในเชิงรุกที่เพิ่มประสิทธิภาพสามารถช่วยเหลือลูกหนี้ได้มากขึ้น ที่สําคัญการเพิ่มทางเลือกด้วยการลงทะเบียนออนไลน์ผ่าน “Line TCG First” ทําให้ลูกค้า / ลูกหนี้ เข้าถึงช่องทางการติดต่อของ บสย. ได้ง่ายขึ้น ซึ่ง “Line TCG First” นอกจากช่วยเหลือการแก้หนี้แล้ว ยังมีบริการตรวจสุขภาพทางการเงิน และการเข้าร่วมกิจกรรมกับ บสย.
สําหรับในปี 2566 บสย. ยังคงมุ่งมั่นช่วยเหลือผู้ประกอบการ SMEs โดยมี บสย. เป็นตัวกลางเชื่อมโยงแหล่งเงินทุน ผ่านการขยายช่องทางการค้ําประกันสินเชื่อสู่ Digital Platform เพื่อเพิ่มโอกาสเข้าถึงแหล่งเงินทุน โดยได้ประกาศ วิสัยทัศน์ใหม่ “เป็นศูนย์กลางเชื่อมโยงเงินทุนและโอกาสให้แก่ SMEs เพื่อการเติบโตอย่างยั่งยืน (SMEs’Gateway) พร้อมพันธกิจ 5 ด้าน พัฒนา ผลักดัน เชื่อมโยง ยกระดับ และส่งเสริม ด้านค่านิยม ได้มีการปรับค่านิยมให้สอดรับกับการปรับภาพลักษณ์ใหม่องค์กรและการพัฒนาวัฒนธรรมองค์กร สู่ TCG Fast & First บริการรวดเร็ว รอบคอบ อย่างรอบรู้ และที่หนึ่งให้บริการ ที่หนึ่งให้คําปรึกษา ที่หนึ่งในใจ SMEs โดยยังได้เพิ่มบทบาทการเป็นตัวกลางเชื่อมโยง SMEs เพื่อส่งต่อ SMEs ให้เข้าถึงแหล่งทุน และปรับบทบาทการเป็นผู้ให้บริการข้อมูลแก่ SMEs จากการเชื่อมโยงและพัฒนาฐานข้อมูลให้ครอบคลุมมากขึ้น
การจัดประชุม The 4th Town Hall Meeting : New Year NEW Change มีพนักงาน บสย. เข้าร่วมกว่า 300 คน ในรูปแบบผสมผสาน Hybrid Meeting โดยถ่ายทอดสดผ่านระบบ Live Streaming ณ ห้องประชุม ชั้น 21 อาคารชาญอิสสระทาวเวอร์ 2 เมื่อวันที่ 20 ธันวาคม 2565